मारपीट में युवक घायल
शहरके रेलवे स्टेशन स्थित निजी विद्यालय के वार्षिकोत्सव कार्यक्रम के दौरान असामाजिक तत्वों ने युवक पर हमला कर दिया। जिसके कारण वह गंभीर रूप से घायल हो गया। जानकारी के अनुसार रेलवे स्टेशन पर निजी विद्यालय के वार्षिकोत्सव कार्यक्रम के दौरान पूनमसिंह पुत्र नारायणसिंह निवासी सनावड़ा कार्यक्रम का लुत्फ उठा रहा था। वहीं कार्यक्रम के दौरान योगेन्द्रसिंह पुत्र रेंवतसिंह, हिंदूराजसिंह पुत्र रेंवतसिंह, पदमसिंह पुत्र प्रेमसिंह निवासी बड़ोडा गांव, कूंपसिंह पुत्र किशनसिंह राजमथाई अन्य 4-5 व्यक्ति वहां पर आए तथा युवक को कार्यक्रम से बाहर बुलाया। युवक के बाहर आने के साथ ही एकराय होकर आए लोगों ने उसके साथ मारपीट करना शुरू कर दिया। जिसके कारण वह गंभीर रूप से घायल हो गए। घायल को पोकरण राजकीय अस्पताल लाया गया। जहां चिकित्सकों द्वारा घायल का उपचार कर उसे भर्ती किया गया। वहीं घायल युवक के परिजनों ने पुलिस में नामजद आरोपियों के खिलाफ मुकदमा दर्ज करवाया। पुलिस ने मुकदमा दर्ज कर जांच शुरू की।
hin_Deva hin_Deva